title: Smernica Rady 93/60/EHS z 30. júna 1993, ktorou sa mení a dopĺňa smernica 88/407/EHS, ktorá stanovuje požiadavky na zdravotný stav zvierat platné pre obchodovanie s hlboko zmrazenou spermou hovädzieho dobytka v rámci spoločenstva a jej dovoz, a ktorou sa rozširuje rozsah jej platnosti na čerstvú spermu hovädzieho dobytka

text:
Dôležité právne oznámenie

|

31993L0060

Úradný vestník L 186 , 28/07/1993 S. 0028 - 0031 Fínske špeciálne vydanie: Kapitola 3 Zväzok 51 S. 0071  Švédske špeciálne vydanie: Kapitola 3 Zväzok 51 S. 0071

		Smernica Rady 93/60/EHSz 30. júna 1993,ktorou sa mení a dopĺňa smernica 88/407/EHS, ktorá stanovuje požiadavky na zdravotný stav zvierat platné pre obchodovanie s hlboko zmrazenou spermou hovädzieho dobytka v rámci spoločenstva a jej dovoz, a ktorou sa rozširuje rozsah jej platnosti na čerstvú spermu hovädzieho dobytkaRADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä jej článok 43,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže smernica 88/407/EHS [4] stanovuje požiadavky na zdravotný stav zvierat platné pre obchodovanie v rámci spoločenstva s hlboko zmrazenou spermou hovädzieho dobytka a jej dovoz;keďže článok 4 uvedenej smernice stanovuje dočasné opatrenia na obchodovanie so spermou hovädzieho dobytka, ktorý je séropozitívny na infekčnú bovinnú rhinotracheitídu (IBR); keďže tieto požiadavky by sa mali na základe správy z Komisie preskúmať; keďže táto správa uvádza, že je potrebné postupne vyradiť séropozitívnych býkov, alebo ktorých zdravotný stav nebol známy pred očkovaním v inseminačnej stanici do roku 1998 a v budúcnosti je potrebné v inseminačnej stanici pokračovať vo vakcinácii; keďže je v tomto ohľade potrebné zmeniť a doplniť horeuvedený článok 4;keďže od augusta 1991 sa bežná vakcinácia proti slintačke a krívačke v spoločenstve ukončila; keďže je preto potrebné zmeniť a doplniť ustanovenia smernice 88/407/EHS, aby zohľadnili túto zmenu politiky; keďže táto zmena tiež povoľuje, aby sa obchodovanie s čerstvou spermou hovädzieho dobytka uskutočňovalo podľa harmonizovaných pravidiel;keďže je potrebné ďalej meniť a dopĺňať uvedenú smernicu, aby sa vysvetlili určité otázky a zohľadnil technický pokrok hlavne ohľadom ošetrenia býkov proti leptospiróze a aby sa zosúladili pravidlá týkajúce sa brucelózy, tuberkulózy a leukózy s pravidlami ustanovenými v smernici 64/432/EHS [5];keďže pre zmeny a doplnenia k prílohám je potrebné stanoviť postup umožňujúci úzku spoluprácu medzi členskými štátmi a Komisiou v rámci Stáleho veterinárneho výboru,PRIJALA TÚTO SMERNICU:Článok 1Smernica 88/407/EHS sa týmto nasledovne mení a dopĺňa:1. V názve a článku 1 sa vypúšťajú slová "hlboko zmrazená".2. Článok 4 (1) sa nahrádza nasledovne:"1. Bez dopadu na odsek 2 členské štáty povolia prijatie spermy od býkov, ktoré sú negatívne pri sérum neutralizačnom teste alebo ELISA teste na infekčnú rhinotracheitídu/infekčnú pustulárnu vulvo-vaginitídu hovädzieho dobytka, alebo majú pozitívny nález po očkovaní v súlade s touto smernicou.Členské štáty môžu do 31. decembra 1998 povoliť prijatie spermy od býkov, ktoré sú pozitívne pri sérum neutralizačnom teste alebo Elisa teste na infekčnú rhinotracheitídu/infekčnú pustulárnu vulvo-vaginitídu hovädzieho dobytka a nie sú očkované v súlade s touto smernicou.V tomto prípade sa musí každá zásielka podrobiť inokulačnému testu na živom zvierati a/alebo testu na prítomnosť vírusu.Táto požiadavka neplatí na spermu zvierat, ktoré boli pred prvým bežným očkovaním v inseminačnej stanici negatívne pri testoch, ktoré sú uvedené v prvom pododseku. Sperma zvierat, ktoré boli núdzovo očkované po vypuknutí IBR sa však musia podrobiť testu na prítomnosť vírusu.Tieto vyšetrenia sa môžu na základe bilaterálnej dohody vykonať buď v krajine odberu, alebo v krajine určenia.V tomto prípade sa musí spracovať minimálne 10 % každého odberu spermy (s minimálne piatimi dávkami).Protokoly na testy, ktoré sa majú použiť v súlade s týmto článkom sa ustanovia v súlade s postupom v článku 18".3. Článok 4 (3) sa nahrádza nasledovne:"3. Členské štáty nesmú odoprieť prijatie spermy od býkov, ktoré boli očkované proti slintačke a krívačke. V prípade, keď bola sperma odobratá býkovi, ktorý bol očkovaný proti krívačke a slintačke v priebehu 12 mesiacov pred odberom, 5 % spermy z každého odberu (s minimálne piatimi dávkami), ktorá je určená na odoslanie do iného členského štátu sa však v laboratóriu členského štátu určenia alebo v laboratóriu, ktoré je na tento účel určené členským štátom určenia, podrobí testu na prítomnosť vírusu slintačky a krívačky s negatívnymi výsledkami".4. Článok 12 sa nahrádza nasledovne:"Článok 12Pravidlá stanovené v smernici Rady 90/675/EHS z 10. decembra 1990, ktorou sa stanovujú zásady pre organizovanie veterinárnych kontrol výrobkov, ktoré prichádzajú do spoločenstva z tretích krajín [*] Ú. v. ES L 373, 31.12.1990, s. 1. Smernica naposledy zmenená a doplnená nariadením (EHS) č. 1601/92 (Ú. v. ES L 173, 27.6.1992, s. 13). platia hlavne pre organizovanie následných kontrol a uplatňovaní bezpečnostných opatrení členskými štátmi."5. Články 13 a 14 sa rušia.6. V prílohe A, kapitola II sa pridáva k bodu f) i) nasledovné:"Hlboko zmrazené embryá sa môžu skladovať tiež v schválených inseminačných staniciach za predpokladu, že:- takéto uskladnenie povolil zodpovedný orgán,- embryá spĺňajú požiadavky smernice Rady 89/556/EHS z 25. septembra 1989 o podmienkach zdravotného stavu zvierat, ktoré platia pre obchodovanie v rámci spoločenstva s embryami hovädzieho dobytka a ich dovoz z tretích krajín [*] Ú. v. ES L 302, 19.10.1989, s. 1. Smernica naposledy zmenená a doplnená smernicou 90/425/EHS (Ú. v. ES L 224, 18.8.1990, s. 29).,- embryá sa skladujú v samostatných uskladňovacích bankách v schválených zariadeniach na skladovanie spermy."7. V prílohe A, kapitola II, f) vii) sa nahrádza nasledovne:"viii) každá jednotlivá dávka spermy je jasne označená tak, aby sa dátum odberu spermy, plemeno a označenie darcu, názov inseminačnej stanice a sérologický stav darcu týkajúci sa infekčnej bovinnej rhinotracheitidíty a infekčnej pustulárnej vulvo-vaginitídy, podľa možnosti v kóde, dali ľahko zistiť; vlastnosti a forma tohto označenia sa stanoví v súlade s postupom ustanoveným v článku 19."8. V prílohe B, kapitola I, odsek 1 b) sa nahrádza nasledovne:"b) pred ich pobytom v izolačných zariadeniach popísaných v bode a) pochádzali zo stáda, s úradným potvrdením, že sú bez výskytu tuberkulózy a brucelózy v súlade so smernicou 64/432/EHS. Zvieratá sa nesmú predtým nachádzať v jednom alebo viacerých stádach, ktoré majú nižšiu úroveň zdravotného stavu."9. V prílohe B, kapitola I, prvý pododsek odseku 1 c) sa nahrádza nasledovne:"pochádza zo stáda bez výskytu enzootickej bovinnej leukózy, ako je definované v smernici 64/432/EHS, alebo pochádzajú od matiek, ktoré sa po odstavení zvierat od svojej "matky" podrobili s negatívnym výsledkom imunodifúznemu testu na agarovom géle vykonanom v súlade s prílohou G smernice 64/432/EHS. V prípade zvierat, ktoré vznikli embryonálnym transferom, "matka" znamená recipienta embrya."10. V prílohe B, kapitola I, odsek 1 d) ii) sa nahrádza nasledovne:"ii) sérum aglutinačný test vykonaný v súlade s postupom popísaným v prílohe C k smernici 64/432/EHS a vykazujúci brucelózový titer nižší ako 30 IU aglutinácie na mililiter alebo test väzby komplementu vykazujúci brucelózový titer nižší ako 20 EHS jednotiek na mililiter (20 ICFT jednotiek)."11. V prílohe B, kapitola I, odsek 1 e) i) sa nahrádza nasledovne:"i) sérum aglutinačný test zodpovedajúci postupu popísanému v prílohe C k smernici 64/432/EHS a vykazujúci brucelózový titer nižší ako 30 IU aglutinácie na mililiter alebo test väzby komplementu vykazujúci brucelózový titer nižší ako 20 EHS jednotiek na mililiter (20 ICFT jednotiek)."12. V prílohe B, kapitola I sa v poslednej vete odseku 1 e) rušia slová "boli ošetrené proti leptospiróze, ktoré pozostáva z dvoch injekcií streptomycínu v 14-dňovom intervale (25 mg na kilogram živej hmotnosti)".13. Nasledovný odsek sa pridáva k prílohe B, kapitola I:"6. Do 1. júla 1995 členské štáty môžu však prijať do schválených inseminačných staníc zvieratá hovädzieho dobytka, ktoré pochádzajú zo stád bez výskytu brucelózy. V tomto prípade sa zvieratá počas vyššie uvedeného obdobia musia podrobiť testu väzby komplementu, ktorý vykazuje brucelózový titer nižší ako 20 EHS jednotiek na mililiter (20 ICFT jednotiek), ako je uvedené v bode d) ii) a e) i)."14. V prílohe B, kapitola II, odsek 1 ii) sa nahrádza nasledovne:"ii) sérum aglutinačný test na brucelózu vykonaný v súlade s postupom popísaným v prílohe C k smernici 64/432/EHS a vykazujúci titer nižší ako 30 IU aglutinácie na mililiter alebo test väzby komplementu vykazujúci brucelózový titer nižší ako 20 EHS jednotiek na mililiter (20 ICFT jednotiek)."15. V prílohe B, kapitola II, odsek 1 iii) sa nahrádza nasledovne:"iii) skríningový test na enzootickú bovinnú leukózu vykonaný v súlade s postupom popísaným v prílohe G k smernici 64/432/EHS s negatívnym výsledkom;"16. V prílohe B, kapitola II, odsek 1 iv) sa rušia slová "do 31. decembra 1992".17. V prílohe B, kapitola II, odsek 3 sa nahrádza tretí pododsek nasledovnými pododsekmi:"Tieto ustanovenia neplatia pre séropozitívne býky, ktoré boli pred svojou prvou vakcináciou v inseminačnej stanici v súlade s touto smernicou negatívne pri sérovom neutralizačnom teste alebo ELISA teste na infekčnú bovinnú rhinotracheitídu alebo infekčnú pustulárnu vulvo-vaginitídu.Séropozitívne býky uvedené v druhom pododseku článku 4 (1), s ktorých spermou sa v súlade s ustanoveniami pre obchodovanie so spermou môže v rámci spoločenstva obchodovať, sa musia izolovať."18. V prílohe C, odsek 1 b) sa nahrádza nasledovne:"b) i) neboli očkované proti slintačke a krívačke v priebehu 12 mesiacov pred odberom, aleboii) boli očkované proti slintačke a krívačke v priebehu 12 mesiacov pred odberom, v takomto prípade 5 % (s minimálne piatimi dávkami) z každého odberu sa podrobí testu na dôkaz vírusu slintačky a krívačky s negatívnym výsledkom;"19. V prílohe C, odsek 1 d) sa nahrádza nasledovne:"d) v prípade odberov čerstvej spermy sa držia v schválených inseminačných staniciach nepretržite minimálne 30 dní bezprostredne pred odberom spermy;"20. V prílohe C, odsek 1 f) a g) sa nahrádza nasledovne:"f) sa držia minimálne tri mesiace pred odberom spermy a 30 dní po odbere alebo v prípade odberu čerstvej spermy do dátumu odoslania v inseminačných staniciach bez výskytu slintačky a krívačky, ktoré sú umiestnené v strede územia o polomere 10 km, kde sa minimálne 30 dní nevyskytol žiaden prípad slintačky a krívačky;g) držia v inseminačných staniciach, ktoré v období začínajúcom 30 dní pred odberom a končiac 30 dní po odbere spermy alebo v prípade čerstvej spermy do dátumu odoslania, boli bez výskytu tých chorôb hovädzieho dobytka, ktoré podliehajú povinnému hláseniu v súlade s prílohou E k smernici 64/432/EHS;"21. V prílohe C, odsek 3 i) sa nahrádza nasledovne:"ix) sa skladujú za schválených podmienok minimálne 30 dní pred odoslaním. Táto požiadavka sa netýka čerstvej spermy;"22. V prílohe D (IV), odsek 4 iii) slovo "zásielka" sa nahrádza slovom "odber".23. V prílohe D (IV), odsek 5 sa nahrádza nasledovne:"5. vyššie popísaná sperma bola odobratá býkom:i) ktoré neboli očkované proti slintačke a krívačke v priebehu 12 mesiacov pred odberom (1) aleboii) ktoré boli očkované proti slintačke a krívačke v priebehu 12 mesiacov pred odberom, v takomto prípade 5 % (s minimálne piatimi dávkami) z každého odberu sa podrobí testu na dôkaz vírusu slintačky a krívačky s negatívnym výsledkom v… laboratóriu (2);"24. V prílohe D (IV) sa pridáva nasledovné:"6. sperma bola skladovaná za schválených podmienok minimálne 30 dní pred odoslaním (3)."25. V prílohe D, v poznámke pod čiarou 2 sa slová "druhý pododsek článku 4 (1)" nahrádza výrazom "článok 4".26. V prílohe D sa pridáva ako poznámka pod čiarou nasledovné:"(3) Môže sa v prípade čerstvej spermy zrušiť."Článok 2Pred 1. januárom 1998 Komisia predloží Rade správu o tejto smernici, pričom zohľadní získané poznatky a technický a vedecký rozvoj, najmä v oblasti boja proti chorobám a na ich odstránenie spolu s príslušnými návrhmi. Rada rozhodne o týchto návrhoch na základe kvalifikovanej väčšiny do 30. júna 1998.Článok 31. Členské štáty do 1. júla 1994 príjmu zákony, iné právne predpisy a administratívne opatrenia potrebné na dosiahnutie súladu s touto smernicou. Bezodkladne o tom informujú Komisiu.Keď členské štáty prijmú tieto opatrenia, tieto budú obsahovať odkaz na túto smernicu alebo ich bude sprevádzať takýto odkaz pri príležitosti ich úradného uverejnenia. Spôsob vykonania týchto odkazov prijmú členské štáty.2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.Článok 4Táto smernica je adresovaná členským štátom.V Luxemburgu 30. júna 1993Za RadupredsedaS. Bergstein[1] Ú. v. ES C 324, 10.12.1992, s. 13.[2] Ú. v. ES L 72, 15.3.1993, s. 153.[3] Ú. v. ES C 108, 19.4.1993, s. 12.[4] Ú. v. ES L 194, 22.7.1988, s. 10. Smernica naposledy zmenená a doplnená smernicou 90/425/EHS (Ú. v. ES L 224, 18.8.1990, s. 29).[5] Smernica Rady 64/432/EHS z 26. júna 1964 o zdravotných problémoch zvierat ovplyvňujúcich obchodovanie s hovädzím dobytkom a ošípanými v rámci spoločenstva (Ú. v. ES L 121, 29.7.1964, s. 1977/64.). Smernica naposledy zmenená a doplnená smernicou 92/102/EHS (Ú. v. ES L 355, 5.12.1992, s. 32).--------------------------------------------------


Dôležité právne oznámenie

|

31982L0953

Smernica Komisie z 15. decembra 1982, ktorá prispôsobuje technickému pokroku smernicu Rady 79/622/EHS o aproximácii právnych predpisov členských štátov o ochranných konštrukciách kolesových poľnohospodárskych alebo lesných traktorov chrániacich pri prevrátení (statické testovanie)

Úradný vestník L 386 , 31/12/1982 S. 0031 - 0038 Fínske špeciálne vydanie: Kapitola 13 Zväzok 12 S. 0145  Španielske špeciálne vydanie: Kapitola 13 Zväzok 14 S. 0022  Švédske špeciálne vydanie: Kapitola 13 Zväzok 12 S. 0145  Portugalské špeciálne vydanie Kapitola 13 Zväzok 14 S. 0022  CS.ES Kapitola 13 Zväzok 006 S. 383  - 390 ET.ES Kapitola 13 Zväzok 006 S. 383  - 390 HU.ES Kapitola 13 Zväzok 006 S. 383  - 390 LT.ES Kapitola 13 Zväzok 006 S. 383  - 390 LV.ES Kapitola 13 Zväzok 006 S. 383  - 390 MT.ES Kapitola 13 Zväzok 006 S. 383  - 390 PL.ES Kapitola 13 Zväzok 006 S. 383  - 390 SK.ES Kapitola 13 Zväzok 006 S. 383  - 390 SL.ES Kapitola 13 Zväzok 006 S. 383  - 390

		Smernica Komisiez 15. decembra 1982,ktorá prispôsobuje technickému pokroku smernicu Rady 79/622/EHS o aproximácii právnych predpisov členských štátov o ochranných konštrukciách kolesových poľnohospodárskych alebo lesných traktorov chrániacich pri prevrátení (statické testovanie)82/953/EHSKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov [1], podľa posledných zmien a doplnení smernice 79/694/EHS [2] a pristúpením Grécka, najmä na jej článok 11,keďže na základe dosiahnutých skúseností v tejto oblasti a zohľadňujúc súčasný stav vecí je teraz možné predložiť určité ustanovenia smernice Rady 79/622/EHS [3] tak, aby boli presnejšie a viac ich zosúladiť s reálnymi skúšobnými podmienkami;keďže ustanovenia v tejto smernici nie sú v rozpore s ustanoveniami smernice 77/536/EHS z 28. júna 1977 o aproximácii právnych predpisov členských štátov o ochranných konštrukciách kolesových poľnohospodárskych alebo lesných traktorov chrániacich pri prevrátení [4]; keďže traktory môžu byť do dátumu, ktorý bude určený, vybavené ochrannou konštrukciou chrániacou pri prevrátení, ktorá vyhovuje smernici 77/536/EHS alebo tejto smernici;keďže ustanovenia tejto smernice sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti traktorov pre poľnohospodárstvo a lesníctvo,VYDALA TÚTO SMERNICU:Článok 1Prílohy II, III, a IV k smernici 79/622/EHS sa menia dopĺňajú v súlade s prílohou k tejto smernici.Článok 21. S účinnosťou od 1. októbra 1983 žiadny členský štát nesmie:- odmietnuť udeliť typové schválenie podľa EHS, vydať dokumenty uvedené v poslednej zarážke článku 10 ods. 1 smernice 74/150/EHS, alebo poskytnúť vnútroštátne typové schválenie so zreteľom na typ traktora, alebo- zakázať uvedenie traktorov do prevádzky,ak konštrukcia na ochranu pri prevrátení tohto typu traktora alebo týchto typov traktorov vyhovuje ustanoveniam tejto smernice.2. S účinnosťou od 1. októbra 1984 členský štát:- už nevydá doklad uvedený v poslednej zarážke článku 10 ods. 1 smernice 74/150/EHS týkajúci sa typu traktora, na ktorom ochranná konštrukcia chrániaca pri prevrátení nevyhovuje ustanoveniam tejto smernice,- môže odmietnuť udelenie vnútroštátneho typového schválenia, ak ide o typ traktora, ktorého ochranná konštrukcia chrániaca pri prevrátení nezodpovedá ustanoveniam tejto smernice.3. S účinnosťou od 1. októbra 1985 môžu členské štáty zakázať uviesť do prevádzky traktory, na ktorých ochranná konštrukcia chrániaca pri prevrátení nevyhovuje ustanoveniam tejto smernice.4. Ustanovenia odsekov 1 až 3 sa nesmú dotýkať ustanovení smernice 77/536/EHS.Článok 3Členské štáty uvedú do účinnosti ustanovenia, potrebné na dosiahnutie súladu s touto smernicou najneskôr do 30. septembra 1983. Bezodkladne o tom informujú Komisiu.Článok 4Táto smernica je adresovaná členským štátom.V Bruseli 15. decembra 1982Za KomisiuKarl-Heinz Narjesčlen Komisie[1] Ú. v. ES L 84, 28.3.1974, s. 10.[2] Ú. v. ES L 205, 13.8.1979, s. 17.[3] Ú. v. ES L 179, 17.7.1979, s. 1.[4] Ú. v. ES L 220, 29.8.1977, s. 1.--------------------------------------------------PRÍLOHAPríloha II k smernici 79/622/EHS sa mení a dopĺňa takto:Bod 4.1.1. sa vypúšťaBod 4.1.2 sa stáva bodom 4.1. takto:"4.1.1. Žiadna časť voľného priestoru, ako je opísaný v bode 3.2 prílohy III, nebola a nie je narušená a tiež nebola a nie je mimo ochrany ochrannej konštrukcie pri skúškach konkretizovaných v bodoch 1.2, 1.3, 1.5, 1.6 a prípadne 1.7 prílohy III.Ak sa vykonala skúška preťažením, sila aplikovaná pri absorbovaní špecifikovanej energie musí byť väčšia ako 0,8 maximálnej sily objavujúcej sa počas hlavnej skúšky a skúšky preťažením (pozri obrázky 4b a 4c prílohy IV)."Bod 4.1.3 sa stáva bodom 4.1.2.Za bod 4.1.3. (teraz 4.1.2) sa zaradí nový bod 4.1.3 takto:"4.1.3. V bode, keď sa dosiahne požadovaná úroveň energie pri každej zo špecifikovaných skúšok horizontálnym zaťažením, musí sila presiahnuť 0,8 Fmax."Oddiel 6"SYMBOLY"sa mení a dopĺňa takto:Za symbol D sa vkladá tento symbol:"D’ =  odchýlka (mm) konštrukcie pre vypočítanú potrebnú energiu."Text symbolu F’ sa nahrádza takto:"F’ =  sila pre vypočítanú potrebnú energiu."Text symbolu F-D sa mení a dopĺňa takto:"F-D =  krivka závislosti odchýlky na sile."Text popisujúci symbol Eil2 sa zmení a doplní takto:"Eil2 =  vložená energia, ktorá sa má absorbovať pri aplikovaní druhého pozdĺžneho zaťaženia (J)."Symboly Ei, E’1, Ea, E’’1 sa vypúšťajú.Príloha III k smernici 49/622/EHS sa mení a dopĺňa takto:Bod 1.2 sa nahrádza takto:"1.2. Pozdĺžne zaťaženie (pozri obrázok 2 prílohy IV)Aplikované zaťaženie musí byť horizontálne a rovnobežné s vertikálnou strednou rovinou traktora.Pre traktory s minimálne 50 % celkovej hmotnosti, ako je definovaná v bode 1.3 prílohy II, na zadných kolesách, pozdĺžne zaťaženie zozadu a bočné zaťaženie musí byť aplikované na rozdielnych stranách strednej pozdĺžnej roviny ochrannej konštrukcie. Pre traktory s minimálne 50 % celkovej hmotnosti na predných kolesách, pozdĺžne zaťaženie z prednej strany musí byť aplikované na tej istej strane ochrannej konštrukcii ako bočné zaťaženie.Zaťaženie sa musí aplikovať na najvyššom konštrukčnom priečnom prvku ochrannej konštrukcie (t. j. na časti, ktorá by bola pravdepodobne najskôr dopadla na zem pri prevrátení).Bod pôsobenia zaťaženia musí byť umiestnený jednu šestinu šírky vrchu ochrannej konštrukcii smerom dovnútra od vonkajšieho rohu. Šírka ochrannej konštrukcie sa berie ako vzdialenosť medzi dvoma priamkami rovnobežnými k vertikálnej strednej rovine traktora, ktoré sa dotýkajú najvzdialenejších vonkajších častí ochrannej konštrukcie v horizontálnej rovine, ktorá sa dotýka vrchu najvyššieho priečneho prvku konštrukcie.Dĺžka nosníka nesmie byť menšia ako jedna tretina šírky ochrannej konštrukcie (ako bolo popísané) a nie väčšia ako o 49 mm ako táto minimálna hodnota.Pozdĺžne zaťaženie sa aplikuje zozadu alebo spredu ako je definované v bode 3.1.1. prílohy II.Skúška sa zastaví, keď:a) deformačná energia absorbovaná ochrannou konštrukciou sa rovná alebo je väčšia ako potrebná vstupná energia Eil 1 (kde Eil 1 = 1,4 mt);b) konštrukcia vnikne do voľného priestoru, alebo voľný priestor ostane nechránený."Bod 1.4 sa nahrádza takto:"1.4. Skúška preťažením1.4.1. Tam, kde sa objavia trhliny, praskliny alebo ohyby pri skúške horizontálnym zaťažením, môže sa požadovať skúška preťažením na stanovenie zbytkovej pevnosti konštrukcie a pre ubezpečenie, že je dostatočne odolná proti akýmkoľvek ďalším prevráteniam (pozri obrázky 4a, 4b a 4c).Skúška preťažením sa vykoná vo všetkých prípadoch, keď sila klesne viac ako o 3 % pri posledných 5 % odchýlky, dosiahnutej keď je potrebná energia absorbovaná konštrukciou (pozri obrázok 4b).1.4.2. Skúška preťažením zahŕňa postupné zvyšovanie horizontálneho zaťaženia v krokoch po 5 % počiatočnej energetickej požiadavky až do maxima 20 % pridanej energie (pozri obrázok 4c).1.4.2.1. Skúška preťažením je uspokojivá, ak po každom stúpnutí o 5 %, 10 % alebo 15 % požadovanej energie klesne sila o menej ako 3 % pri 5 % zväčšení a zostane väčšia ako 0,8 Fmax.1.4.2.2. Skúška preťažením je uspokojivá, ak potom ako konštrukcia absorbovala 20 % pridanej energie, prekračuje sila hodnotu 0,8 Fmax.1.4.2.3. Ďalšie praskliny, alebo trhliny a/alebo vniknutie do chráneného priestoru pod vplyvom pružnej deformácie sú pri skúške preťažením prípustné. Avšak po odstránení zaťaženia nesmie konštrukcia vniknúť do voľného priestoru, ktorý musí byť úplne chránený."Body 3.1. až 3.1.4 sa vypúšťajú.Body 3.2 a 3.3 sa stávajú bodmi 3.1 a 3.2.Príloha IV k smernici 79/622/EHS sa mení a dopĺňa takto:"OBRÁZKYObrázok 1: Bod aplikácie bočného zaťaženiaObrázok 2: Bod aplikácie pozdĺžneho zaťaženiaObrázok 3: Príklad usporiadania tlakovej skúškyObrázok 4a: Krivka závislosti odchýlky na sile – skúška preťažením nie je potrebnáObrázok 4b: Krivka závislosti odchýlky na sile – skúška preťažením je potrebnáObrázok 4c: Krivka závislosti odchýlky na sile – je potrebné pokračovať v skúške preťaženímObrázok 5: Znázornenie pojmov trvalej, pružnej a celkovej odchýlkyObrázok 6a: Bočný pohľad na voľný priestorObrázok 6b: Pohľad spredu/zozadu na voľný priestorObrázok 6c: Izotermický pohľadObrázok 7: Prístroj na určenie bodu SIPObrázok 8: Metóda stanovenia bodu SIP."Iba v anglickej verzii sa názov obrázku 1 nahrádza takto:"Point of application of lateral loading."Obrázky 2, 4a, 4b, 4c sa nahrádzajú takto:+++++ TIFF ++++++++++ TIFF +++++Obrázok 2Bod pôsobenia zadného pozdĺžneho zaťaženia (ak aspoň 50 % hmotnosti traktora spočíva na zadných kolesách)Obrázok 4 aKrivka závislosti odchýlky na sile – skúška preťažením nie je potrebná1. Referenčný bod aF’ = 0,95 D’.1.1. Skúška preťažením nie je potrebná ak aF’ < 1,03 F’.+++++ TIFF +++++Obrázok 4 bKrivka závislosti odchýlky na sile – skúška preťažením je potrebná1. Referenčný bod aF’= 0,95 D’.1.1. Skúška preťažením je potrebná, ak aF’ > 1,03 F’ max.1.2. Skúška preťažením je uspokojivá, ak bF’ > 0,97F‘ a bF’> 0,8 Fmax.+++++ TIFF +++++Obrázok 4 cKrivka závislosti odchýlky na sile – v skúške preťažením sa pokračuje1. Referenčný bod aF’ = 0,95 D’.1.1. Skúška preťažením je potrebná ak aF’ > 1,03 F’.1.2. Ak bF’ < 0,97 aF’ skúška preťažením musí pokračovať.1.3. Ak cF’ < 0,97 bF’ skúška preťažením musí pokračovať.1.4. Ak dF’ < 0,97 cF’ skúška preťažením musí pokračovať.1.5. Skúška preťažením je potrebná ak eF’ > 0,8 Fmax.Poznámka:Ak v ktoromkoľvek okamihu klesne F’ pod 0,8 Fmax, konštrukcia sa vyradí.--------------------------------------------------


title: Smernica Komisie 93/81/EHS z 29. septembra 1993, ktorou sa upravuje smernica Rady 70/156/EHS o aproximácii právnych predpisov členských štátov o typovom schválení motorových vozidiel a ich prípojných vozidiel

text:
Dôležité právne oznámenie

|

31993L0081

Úradný vestník L 264 , 23/10/1993 S. 0049 - 0050 Fínske špeciálne vydanie: Kapitola 13 Zväzok 25 S. 0042  Švédske špeciálne vydanie: Kapitola 13 Zväzok 25 S. 0042

		Smernica Komisie 93/81/EHSz 29. septembra 1993,ktorou sa upravuje smernica Rady 70/156/EHS o aproximácii právnych predpisov členských štátov o typovom schválení motorových vozidiel a ich prípojných vozidielKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 70/156/EHS zo 6. februára o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou 92/53/EHS [2], najmä na jej článok 13 ods. 2,keďže smernica Rady 88/77/EHS z 3. decembra 1987 o aproximácii právnych predpisov členských štátov o opatreniach proti emisiám plynných znečisťujúcich látok zo vznetových motorov určených na pohon vozidiel [3], zmenená a doplnená smernicou 91/542/EHS [4], znížila úrovne plynných znečisťujúcich látok z dieselových motorov pre predaj nových vozidiel, registrovaných alebo prevádzkovaných s účinnosťou od 1. októbra 1993;keďže článok 8 ods. 2 písm. b) smernice 70/156/EHS poskytuje možnosť pre členské štáty udeľovať pre určité obdobie a pre malé množstvá výnimky pre vozidlá, ktorých sériová výroba sa skončila;keďže táto výnimka je obmedzená účinnosťou prílohy XII B smernice 70/156/EHS pre vozidlá kategórie M1;keďže je pravdepodobné, že celkový trh ťažkých hospodárskych vozidiel v spoločenstve pre rok 1993 bude o 13 % nižší ako množstvo, ktoré bolo predané v roku 1992; keďže toto znamená redukciu o 25 % množstva predaného počas štvorročného obdobia;keďže skúsenosti ukázali, že ako dôsledok prísnych pravidiel trhu spoločenstva pre vozidlá poháňané dieselovými motormi, uvedenými v smernici 88/77/EHS, existuje určitý počet typovo schválených vozidiel predchádzajúcej verzie smernice, ktoré neboli predané pred 1. októbrom 1993;keďže absencia smernice na zmeny a doplnky prílohy XII B, výrobcovia takých vozidiel buď upustia od predaja takých vozidiel alebo požiadajú o zavedenie neekonomických opatrení na splnenie požiadaviek smernice;keďže takýto výsledok môže spôsobiť dodatočné ekonomické problémy výrobcov a ohroziť ich schopnosť investovania v budúcich technologicky zdokonalených výrobkoch v čase, keď trh spoločenstva pre takéto vozidlá je už v silnom úpadku;keďže podobné problémy môžu v budúcnosti nastať s ohľadom na ľahké nákladné vozidlá s dieselovými motormi v dôsledku nepriaznivého vývoja tohto trhu;keďže je nevyhnutné, s cieľom nápravy uvedených neekonomických komerčných účinkov, zmeniť a doplniť smernicu 70/156/EHS rozšírenou výnimkou pre "ukončené série" tak, že sa bude uplatňovať na všetky kategórie vozidiel a nielen na vozidlá kategórie M1;keďže maximálny počet vozidiel, ktoré môžu mať úžitok z počtu "ukončených sérií" nesmie presiahnuť 10 % vozidiel príslušných typov daných do prevádzky v členskom štáte počas predchádzajúceho roka; keďže celkový výsledok tejto zmeny na životné prostredie bude nepatrný a dočasný;keďže účinnosť ustanovení smernice 70/156/EHS na limity "ukončených sérií" musia byť ďalej objasňované s cieľom nájdenia definitívneho riešenia prispôsobeného na potreby všetkých kategórií vozidiel vrátane viacposchodových vozidiel; keďže Komisia bude preverovať tento problém k 31. marcu 1994 a poskytne primerané návrhy pre členské štáty k tomuto dátumu;keďže ustanovenia tejto smernice sú v súlade so stanoviskom Výboru pre prispôsobovanie technickému pokroku, ktorý bol založený smernicou 70/156/EHS,PRIJALA TÚTO SMERNICU:Článok 1Odsek B prílohy XII smernice 70/156/EHS bude zmenený a doplnený vyňatím slov: "V prípade kategórie M1."Článok 21. Členské štáty uvedú do účinnosti zákony, iné predpisy a správne opatrenia potrebné na dosiahnutie súladu s touto smernicou do 1. októbra 1993. Bezodkladne o tom informujú Komisiu.2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.3. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 3Táto smernica je adresovaná členským štátom.V Bruseli 29. septembra 1993Za KomisiuMartin Bangemannpodpredseda[1] Ú. v. ES L 42, 23.2.1970, s. 1.[2] Ú. v. ES L 225, 10.8.1992, s. 1.[3] Ú. v. ES L 36, 9.2.1988, s. 33.[4] Ú. v. ES L 295, 25.10.1991, s. 1.--------------------------------------------------


title: Smernica Európskeho parlamentu a Rady 2000/61/ES z 10. októbra 2000, ktorá mení a dopĺňa smernicu Rady 94/55/ES o aproximácii právnych predpisov členských štátov vzhľadom na prepravu nebezpečného tovaru cestnou dopravou

text:
Dôležité právne oznámenie

|

32000L0061

Úradný vestník L 279 , 01/11/2000 S. 0040 - 0043

		Smernica Európskeho parlamentu a Rady 2000/61/ESz 10. októbra 2000,ktorá mení a dopĺňa smernicu Rady 94/55/ES o aproximácii právnych predpisov členských štátov vzhľadom na prepravu nebezpečného tovaru cestnou dopravouEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 7 ods. 1 písm. c),so zreteľom na návrh Komisie [1],so zreteľom na stanovisko Hospodárskeho a sociálneho výboru [2],po porade s Výborom regiónov,konajúc v súlade s postupom stanoveným v článku 251 zmluvy [3],keďže:(1) Normalizačné práce Európskeho výboru pre normalizáciu (CEN) v oblasti kontroly kvality prepravy nebezpečného tovaru po ceste neboli ešte dokončené; Komisia preto nemôže v súčasnosti vypracovať správu k tejto záležitosti; z toho dôvodu je potrebné zmeniť termíny stanovené v štvrtom pododseku článku 1 ods. 2 smernice 94/55/ES [4] 1. panta 2. punktā.(2) Práce Európskej hospodárskej komisie Organizácie spojených národov (UNECE) na predpisoch týkajúcich sa ťažiska cisternových vozidiel v rámci prílohy B k Európskej dohode o medzinárodnej cestnej preprave nebezpečných vecí (ADR) ešte neboli ukončené; z toho dôvodu je potrebné zmeniť termíny stanovené v článku 5 ods. 3 písm. b) smernice 94/55/ES.(3) Mali by obsahovať ustanovenia, ktoré by umožnili niektorým členským štátom vzhľadom na ich klimatické podmienky, uplatňovať prísnejšie normy na niektoré zariadenia používané pri preprave.(4) Normalizačné práce CEN týkajúce sa nádrží a cisterien ešte neboli ukončené; z toho dôvodu je potrebné zmeniť termíny stanovené v článku 6 ods. 4 smernice 94/55/ES.(5) Je potrebné zabezpečiť súlad medzi ustanoveniami smernice 94/55/ES a zmenami potrebnými na prispôsobenie jej príloh vedeckému a technickému pokroku.(6) Termíny stanovené v článku 6 ods. 4 smernice 94/55/ES týkajúce sa určitého vybavenia by sa mali posunúť; identifikácia príslušného vybavenia a posledný dátum určený na uplatnenie smernice 94/55/ES by mali podliehať postupu stanovenému v jej článku 9.(7) Odchylky stanovené v článku 6 ods. 9 smernice 94/55/ES by mali podliehať postupu stanovenému v jej článku 9.(8) Členské štáty by mali mať možnosť prijať výnimky vzhľadom na miestnu dopravu a povolenie za týmto účelom by malo podliehať postupu stanovenému v článku 9 smernice 94/55/ES.(9) Opatrenia potrebné na vykonávanie tejto smernice by sa mali prijať v súlade s rozhodnutím Rady 1999/468/ES z 28. júna 1999, ktoré stanovuje postupy pre výkon vykonávacích právomocí zverených Komisii [5].(10) Malo by sa špecifikovať, za akých predpokladov sa preprava môže považovať za "mimoriadnu prepravu".(11) Smernica 94/55/ES by sa mala príslušne zmeniť a doplniť,PRIJALI TÚTO SMERNICU:Článok 1Smernica 94/55/ES sa týmto mení a dopĺňa takto:1. v článku 1 ods. 2 sa písm. c) nahrádza takto:"c) kontroly kvality podnikov, ak vykonávajú vnútroštátne prepravu podľa bodu 1 prílohy C.Rozsah pôsobnosti ustanovení vnútroštátnych právnych predpisov týkajúcich sa požiadaviek stanovených v tomto bode nesmie byť rozšírený.Príslušné ustanovenia sa prestanú uplatňovať, ak sa stanú záväznými podobné ustanovenia prijaté v rámci právnych predpisov spoločenstva.Komisia predloží Európskemu parlamentu a Rade, najneskôr do dvoch rokov po nadobudnutí účinnosti Európskej normy o kontrole kvality prepravy nebezpečného tovaru, správu hodnotiacu bezpečnostné aspekty obsiahnuté v tomto bode, s príslušnými návrhmi na predĺženie jeho platnosti alebo na jeho zrušenie";2. Článok 5 sa mení a dopĺňa takto:a) v odseku 2 sa text "bodom 10599 prílohy B" nahrádza textom "osobitným ustanovením uvedeným v bode 2 prílohy C".b) v odseku 3:- písm. b) sa nahrádza takto:- "b) Členské štáty však môžu ponechať v platnosti špecifické vnútroštátne ustanovenia týkajúce sa ťažiska cisternových vozidiel registrovaných na ich území až do prípadnej zmeny a doplnenia osobitných ustanovení uvedených v bode 3 prílohy C, ale najdlhšie do 30. júna 2001 u cisternových vozidiel, pre ktoré platia osobitné ustanovenia uvedené v bode 3 prílohy C, v súlade so zmenenou a doplnenou verziou ADR platnou od 1. júla 2001, a najdlhšie do 30. júna 2005 u ostatných cisternových vozidiel.";- dopĺňa sa nasledovný pododsek:- "c) členské štáty, v ktorých je teplota okolia spravidla nižšia než − 20 °C, môžu stanoviť prísnejšie normy týkajúce sa prevádzkovej teploty materiálov používaných na plastické obaly, cisterny a ich vybavenie, ktoré sú určené pre medzinárodnú prepravu nebezpečného tovaru po ceste na ich území, pokiaľ nie sú ustanovenia o vhodných referenčných teplotách pre dané klimatické zóny začlenené v prílohách.";3. Článok 6 sa mení a dopĺňa takto:a) odsek 3 sa nahrádza takto:"3. Na svojom území môže každý členský štát povoliť používanie vozidiel vyrobených pred 1. januárom 1997, ktoré nie sú v súlade s touto smernicou, ale ktoré boli vyrobené v súlade s vnútroštátnymi požiadavkami platnými k 31. decembru 1996 za predpokladu, že také vozidlá sú udržiavané na požadovanej bezpečnostnej úrovni.Cisterny a vozidlá vyrobené 1. januára 1997 alebo po tomto dátume, ktoré nie sú v súlade s prílohou B, ale ktoré boli vyrobené v súlade s požiadavkami tejto smernice uplatňované k dátumu ich výroby, sa môžu naďalej používať vo vnútroštátnej doprave až do termínu stanoveného v súlade s postupom stanoveným v článku 9.";b) odsek 4 sa nahrádza takto:"4. Každý členský štát môže ponechať v platnosti ustanovenia vnútroštátnych právnych predpisov platných k 31. decembru 1996, týkajúce sa výroby, používania a prepravných podmienok nových nádrží v zmysle osobitných ustanovení uvedených v bode 4 prílohy C a nových cisterien, ktoré nie sú v súlade s prílohami A a B, pokiaľ nebudú v prílohách A a B doplnené odkazy na normy pre výrobu a používanie cisterien a nádrží s rovnakou záväznosťou ako sú ustanovenia tejto smernice, v každom prípade však najneskôr do 30. júna 2001. Nádrže a cisterny vyrobené do 1. júla 2001 a udržiavané na požadovanej bezpečnostnej úrovni sa môžu naďalej používať podľa pôvodných podmienok.Tieto termíny sa predlžujú u nádrží a cisterien, pre ktoré neboli stanovené žiadne podrobné technické požiadavky, alebo pre ktoré neboli doplnené v prílohách A a B žiadne dostatočné odkazy na príslušné Európske normy.Nádrže a cisterny uvedené v druhom pododseku a posledný termín pre uplatňovanie tejto smernice vzhľadom na tieto nádrže a cisterny, sa určia podľa postupu uvedeného v článku 9.";c) na konci odseku 6 sa dopĺňa nasledovný text:"…, s výnimkou prípadu plastických obalov, ktorých objem nepresiahne 20 litrov, kedy môže byť tento termín predĺžený najdlhšie do 30. júna 2001."d) odsek 9 sa nahrádza takto:"9. Členské štáty môžu, za predpokladu, že to vopred oznámia Komisii najneskôr do 31. decembra 2002 alebo do dvoch rokov od posledného dátumu uplatnenia zmenených a doplnených verzií príloh A a B k tejto smernici, prijať ustanovenia, ktoré sú menej prísne než sú ustanovenia uvedené v prílohách a platia pre ich vnútroštátnu prepravu malých množstiev určitého nebezpečného tovaru, s výnimkou látok so strednou alebo vysokou úrovňou rádioaktivity.Členské štáty môžu, za predpokladu, že to vopred oznámia Komisii najneskôr do 31. decembra 2002 alebo do dvoch rokov od posledného dátumu uplatnenia zmenených a doplnených verzií príloh A a B k tejto smernici, prijať ustanovenia, ktoré sa líšia od ustanovení obsiahnutých v prílohách a týkajú sa miestnej dopravy obmedzenej na ich územie.Odchýlky uvedené v prvom a druhom pododseku sa musia uplatňovať bez diskriminácie.Bez toho, aby boli dotknuté predchádzajúce ustanovenia môžu členské štáty za predpokladu, že to vopred oznámia Komisii, kedykoľvek prijať ustanovenia podobné tým, ktoré prijali iné členské štáty na základe tohto odseku.Komisia preskúma, či boli splnené podmienky stanovené v tomto odseku a v súlade s postupom uvedeným v článku 9 rozhodne o tom, či dotknuté členské štáty môžu prijať tieto odchýlky.";e) e) v druhom pododseku odseku 10 sa text "bodov 2010 a 10602 príloh A a B" nahrádza textom "osobitnými ustanoveniami uvedenými v bode 5 prílohy C";f) odsek 11 sa nahrádza takto:"11. Členské štáty môžu vydať povolenia platné len na ich území pre mimoriadne prepravy nebezpečného tovaru, ktoré sú buď zakázané prílohami A a B, alebo sú vykonávané za podmienok líšiacich sa od podmienok stanovených v prílohách A a B, pokiaľ sú tieto "mimoriadne prepravy"; jasne definované a časovo obmedzené.";g) v odseku 12 sa text "bodmi 2010 a 10602 príloh A a B" nahrádza textom "osobitnými ustanoveniami uvedenými v bode 5 prílohy C"4. v článku 8 sa text "príloh A a B" nahrádza textom "príloh A, B a C";5. Článok 9 sa nahrádza takto:"Článok 91. Komisii bude pomáhať Výbor pre prepravu nebezpečného tovaru.2. Ak je uvedený odkaz na tento článok, použijú sa články 5 a 7 rozhodnutia 1999/468/ES so zreteľom na ustanovenie jeho článku 8.Doba uvedená v článku 5 ods. 6 rozhodnutia 1999/468/ES je tri mesiace.3. Výbor prijme svoj rokovací poriadok.";6. text uvedený v prílohe k tejto smernici sa dopĺňa ako príloha C.Článok 21. Členské štáty do 1. mája 2001 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu.Keď členské štáty prijmú uvedené ustanovenia, zahrnie sa do nich odkaz na túto smernicu alebo ich takýto odkaz bude sprevádzať pri ich úradnom uverejnení. Členské štáty určia, ako sa takýto odkaz uvedie.2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.Článok 3Táto smernica nadobudne účinnosť dňom jej uverejnenia v Úradnom vestníku Európskych spoločenstiev.Článok 4Táto smernica je adresovaná členským štátomV Luxemburgu 10. októbra 2000Za Európsky parlamentpredsedaN. FontaineZa RadupredsedaD. Voynet[1] Ú. v. ES C 171, 18.6.1999, s. 17.[2] Ú. v. ES C 329, 17.11.1999, s. 10.[3] Stanovisko Európskeho parlamentu z 18. januára 2000 (ešte neuverejnené v úradnom vestníku), spoločné stanovisko Rady z 26. júna 2000 (Ú. v. ES C 245, 25.8.2000, s. 7) a rozhodnutie Európskeho parlamentu z 26. septembra 2000.[4] Ú. v. ES L 319, 12.12.1994, s. 7. Smernica naposledy zmenená a doplnená smernicou Komisie 1999/47/ES (Ú. v. ES L 169, 5.7.1999, s. 1).[5] Ú. v. ES L 184, 17.7.1999, s. 23.--------------------------------------------------PRÍLOHA"PRÍLOHA COsobitné ustanovenia týkajúce sa niektorých článkov tejto smernice1. Vnútroštátne prepravy uvedené v článku 1 ods. 2 písm. c) sú nasledovné:i) výbušné látky a tovar Triedy 1, keď množstvo výbušných látok obsiahnutých v prepravnej jednotke presahuje:- 1000 kg pre časť 1.1, alebo- 3000 kg pre časť 1.2, alebo- 5000 kg pre časti 1.3 a 1.5;ii) nasledovné látky v cisternách alebo v cisternových kontajneroch s celkovým objemom presahujúcim 3000 litrov:- látky Triedy 2: plyn zaradený do nasledovných rizikových skupín: F, T, TF, TC, TO, TFC, TOC;- látky Triedy 3, 4.1, 4.2, 4.3, 5.1, 5.2, 6.1 a 8: látky, ktoré nie sú uvedené v týchto triedach v skupine b) alebo c) alebo uvedené v týchto skupinách, no s výstražným kódom s troma alebo viacerými číslicami (bez nuly);iii) nasledovné zásielky Triedy 7 (rádioaktívne materiály): zásielky štiepnych materiálov, zásielky typu B (U), zásielky typu B (M).2. Osobitné ustanovenie uplatniteľné na článok 5 ods. 2 zodpovedá bodu 10599 prílohy B.3. Osobitné ustanovenie uplatniteľné na článok 5 ods. 3 písm. b) zodpovedá bodu 211128 prílohy B.4. Osobitné ustanovenie uplatniteľné na článok 6 ods. 4 zodpovedá bodu 2211 prílohy A.5. Osobitné ustanovenia uplatniteľné na článok 6 ods. 10 a 12 zodpovedajú bodom 2010 a 10602 prílohy A a B."--------------------------------------------------


title: Smernica Európskeho parlamentu a Rady 2007/24/ES z  23. mája 2007 , ktorou sa zrušuje smernica Rady 71/304/EHS o zrušení obmedzení slobody poskytovania služieb pri verejnom obstarávaní prác a o uzatváraní verejných zmlúv na zhotovenie prác so zhotoviteľmi pôsobiacimi prostredníctvom agentúr alebo pobočiek   (Text s významom pre EHP)

text:
               14.6.2007

               SK

               Úradný vestník Európskej únie

               L 154/22

      SMERNICA EURÓPSKEHO PARLAMENTU A RADY 2007/24/ES
   z 23. mája 2007,
   ktorou sa zrušuje smernica Rady 71/304/EHS o zrušení obmedzení slobody poskytovania služieb pri verejnom obstarávaní prác a o uzatváraní verejných zmlúv na zhotovenie prác so zhotoviteľmi pôsobiacimi prostredníctvom agentúr alebo pobočiek
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 47 ods. 2 a články 55 a 95,
   so zreteľom na návrh Komisie,
   po porade s Európskym hospodárskym a sociálnym výborom,
   po porade s Výborom regiónov,
   konajúc v súlade s postupom ustanoveným v článku 251 zmluvy (1),
   keďže:

               (1)

               Komisia vo svojom oznámení Rade, Európskemu parlamentu, Európskemu hospodárskemu a sociálnemu výboru a Výboru regiónov o aktualizácii a zjednodušovaní acquis communautaire okrem iného oznámila svoj zámer preskúmať acquis communautaire s cieľom overiť, či sa môže zjednodušiť napr. zrušením obsolétnych aktov.

               (2)

               Prijatie rôznych právnych aktov v oblasti verejného obstarávania, naposledy smernice Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (2) a smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (3), ako aj vývoj judikatúry Európskeho súdneho dvora, najmä jeho rozsudok z 25. júla 1991 vo veci C-76/90 Säger (4), umožnili dosiahnuť rovnakú prípadne vyššiu úroveň ochrany v porovnaní s úrovňou ponúkanou na základe smernice 71/304/EHS (5).

               (3)

               Je preto vhodné zrušiť smernicu 71/304/EHS, aby sa tak zjednodušilo acquis communautaire bez toho, aby to malo vplyv na práva hospodárskych subjektov,

         PRIJALI TÚTO SMERNICU:
   Článok 1
   Smernica 71/304/EHS sa týmto zrušuje.
   Článok 2
   Táto smernica nadobúda účinnosť dňom jej uverejnenia v Úradnom vestníku Európskej únie.
   Článok 3
   Táto smernica je určená členským štátom.

      V Bruseli 23. mája 2007

            Za Európsky parlament

            predseda

         H.-G. PÖTTERING

            Za Radu

            predseda

         G. GLOSER

      (1)  Stanovisko Európskeho parlamentu z 13. februára 2007 (zatiaľ neuverejnené v úradnom vestníku) a rozhodnutie Rady zo 16. apríla 2007.

      (2)  Ú. v. EÚ L 134, 30.4.2004, s. 1. Smernica naposledy zmenená a doplnená smernicou Rady 2006/97/ES (Ú. v. EÚ L 363, 20.12.2006, s. 107).

      (3)  Ú. v. EÚ L 134, 30.4.2004, s. 114. Smernica naposledy zmenená a doplnená smernicou 2006/97/ES.

      (4)  Zb. 1991, s. I-4221.

      (5)  Ú. v. ES L 185, 16.8.1971, s. 1.